ব্যাকল্যাশ (২০২৩)
ব্যাকল্যাশ একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি ব্যাকল্যাশ কালানুক্রমিকের অধীনে প্রচারিত অষ্টাদশ অনুষ্ঠান ছিল। এই অনুষ্ঠানটি ২০২৩ সালের ৬ই মে তারিখে পুয়ের্তো রিকোর সান হুয়ানের হোসে মিগেল আগ্রেলোত কলিসিয়ামে অনুষ্ঠিত হয়েছে। এই অনুষ্ঠানে সর্বমোট সাতটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে কোডি রোডস একক ম্যাচে ব্রক লেজনারকে পরাজিত করেছে। অন্যান্য শীর্ষস্থানীয় ম্যাচে, ব্যাড বানি সান হুয়ান স্ট্রিট ফাইটে ড্যামিয়েন প্রিস্টকে এবং ছয় জনের ট্যাগ টিম ম্যাচে ম্যাচে দ্য ব্লাডলাইন ম্যাট রিডল, কেভিন ওয়েন্স ও সামি জেইনকে পিনফলের মাধ্যমে পরাজিত করেছে।